proxectonos/corpus_dominio_legal_administrativo_tmp huggingface dataset:
RESOLUCIÓN do 10 de marzo de 2023 pola que se modifica a Resolución do 6 de febreiro de 2023 pola que se autoriza o Plan de pesca da anguía para as confrarías de pescadores da ría de Vigo, tempada 2023.
Consellería do Mar — III. Outras disposicións — 24/03/2023

Antecedentes.
Por Resolución do 6 de febreiro de 2023 aprobouse o Plan de pesca da anguía para as Confrarías de Pescadores da Ría de Vigo, para a tempada 2023.
Os números 2 e 6 e os anexos A e B da devandita resolución establecen:
«2. Período.
O período autorizado será desde o 1 de maio ata o 31 de outubro de 2023».
«6. Zonas de pesca.
A zonas autorizadas de traballo e os períodos de actividade serán os seguintes:
Entre o 1 e o 31 de maio de 2023, segundo a carta mariña que se acompaña como anexo A (por dentro da zona delimitada entre a liña de referencia de Punta do Cabo e Punta do Pereiro ata a liña de referencia de limitación das augas continentais, de Punta Muxeira a Punta Ulló).
Entre o 1 de xuño e o 31 de outubro, na totalidade da Enseada de San Simón e segundo a carta mariña que se xunta como anexo B (da Ponte de Rande cara ao interior, ata a liña de referencia de limitación das augas continentais, de Punta Muxeira a Punta Ulló)».
«Anexo A.
(Período entre o 1.5.2023 e o 31.5.2023)».
«Anexo B.
(Período entre o 1.6.2023 e o 31.10.2023)».
A presente modificación estivo suxeita ás consultas ao sector afectado e a súa posterior conformidade por parte da Federación Provincial de Confrarías de Pescadores de Pontevedra.
Con base nisto, esta consellería
Modificar os números 2 e 6 e os anexos A e B da Resolución do 6 de febreiro de 2023 pola que se autoriza o Plan de pesca da anguía para as Confrarías de Pescadores da Ría de Vigo, para a tempada 2023, que queda redactado como segue:
«2. Período.
O período autorizado será desde o 1 de abril ata o 30 de setembro de 2023».
«6. Zonas de pesca.
A zonas autorizadas de traballo e os períodos de actividade serán os seguintes:
Entre o 1 de abril e o 31 de maio de 2023, segundo a carta mariña que se acompaña como anexo A (por dentro da zona delimitada entre a liña de referencia de Punta do Cabo e Punta do Pereiro ata a liña de referencia de limitación das augas continentais, de Punta Muxeira a Punta Ulló).
Entre o 1 de xuño e o 30 de setembro, na totalidade da Enseada de San Simón e segundo a carta mariña que se acompaña como anexo B (da Ponte de Rande cara ao interior, ata a liña de referencia de limitación das augas continentais, de Punta Muxeira a Punta Ulló)».
«Anexo A.
(Período entre o 1.4.2023 e o 31.5.2023)».
«Anexo B.
(Período entre o 1.6.2023 e o 30.9.2023)».
A presente resolución non modifica o resto das condicións establecidas no plan.
Contra esta resolución, que esgota a vía administrativa, poderase interpoñer recurso de reposición no prazo dun mes, contado desde o día seguinte ao da súa notificación, ante a conselleira do Mar, de conformidade co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 10 de marzo de 2023
RESOLUCIÓN do 10 de marzo de 2023 pola que se modifica a Resolución do 6 de febreiro de 2023 pola que se autoriza o Plan de pesca da anguía para as confrarías de pescadores da ría de Arousa, tempada 2023.
Consellería do Mar — III. Outras disposicións — 24/03/2023

Antecedentes.
Mediante a Resolución do 6 de febreiro de 2023 aprobouse o Plan de pesca da anguía para as confrarías de pescadores da ría de Arousa, para a tempada 2023.
O número 2 da devandita resolución establece:
«2. Período.
O período autorizado será desde o 1 de maio ata o 31 de outubro de 2023».
A presente modificación estivo suxeita ás consultas ao sector afectado e á súa posterior conformidade por parte da Federación Provincial de Confrarías de Pescadores de Pontevedra e da Confraría de Pescadores de Rianxo.
Con base nisto, esta consellería
Modificar o numero 2 da Resolución do 6 de febreiro de 2023 pola que se autoriza o Plan de pesca da anguía para as confrarías de pescadores da ría de Arousa, tempada 2023, que queda redactado como segue:
«2. Período.
O período autorizado será desde o 1 de abril ata o 30 de setembro de 2023».
A presente resolución non modifica o resto das condicións establecidas no plan.
Contra esta resolución, que esgota a vía administrativa, poderase interpor recurso de reposición no prazo dun mes, contado desde o día seguinte ao da súa notificación, ante a conselleira do Mar, de conformidade co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 10 de marzo de 2023
CORRECCIÓN DE ERROS. Orde do 6 de marzo de 2023 pola que se establecen as bases para a concesión de subvencións ás entidades locais de Galicia para a promoción do uso da lingua galega e se procede á súa convocatoria para o ano 2023 (código de procedemento PL400A).
Consellería de Cultura, Educación, Formación Profesional e Universidades — III. Outras disposicións — 24/03/2023

Advertido erro na citada orde, na versión en castelán, publicada no
Diario Oficial de Galicia
número 54, do 17 de marzo de 2023.
Faise a corrección na versión do DOG nese idioma. Tal corrección non procede no texto en galego.
DECRETO 24/2023, do 9 de marzo, polo que se dispón o cesamento e o nomeamento de cinco membros do Consello Escolar de Galicia.
Consellería de Cultura, Educación, Formación Profesional e Universidades — II. Autoridades e persoal — 27/03/2023

De conformidade co disposto no artigo 6 da Lei 3/1986, do 18 de decembro, de consellos escolares de Galicia; no artigo 10 do Decreto 44/1988, do 11 de febreiro, polo que se desenvolve a dita lei; no artigo 16.1.c) do Decreto 87/1992, do 26 de marzo, polo que se aproba o Regulamento de réxime interno do Consello Escolar de Galicia, e atendendo ás designacións formalizadas pola Confederación de Empresarios de Galicia (CEG), pola Confederación Galega de Anpas e polo conselleiro de Cultura, Educación, Formación Profesional e Universidades en representación da Administración educativa, por proposta do conselleiro, e logo de deliberación do Consello da Xunta de Galicia, na súa reunión do nove de marzo de dous mil vinte e tres,
Artigo 1.
Cesamentos
Que cesen como membros do Consello Escolar de Galicia as seguintes persoas:
1º. En representación das organizacións empresariais, por proposta da Confederación de Empresarios de Galicia:
José Álvarez Carpintero.
Marta Amate López.
2º. En representación das confederacións de asociacións de nais e pais do alumnado, por proposta da Confederación Galega de Anpas:
María Eugenia Díaz-Velarde.
3º. En representación da Administración educativa, por proposta do conselleiro de Cultura, Educación, Formación Profesional e Universidades:
José Luis Mira Lema.
Fernando del Pozo Andrés.
Artigo 2.
Nomeamentos
Noméanse membros do Consello Escolar de Galicia, nas condicións determinadas no articulado da Lei 3/1986, do 18 de decembro, de consellos escolares de Galicia, as seguintes persoas:
1º. En representación das organizacións empresariais, por proposta da Confederación de Empresarios de Galicia:
José Manuel Rodríguez Lago.
Ana Belén Vázquez Eibes.
2º. En representación das confederacións de asociacións de nais e pais do alumnado, por proposta da Confederación Galega de Anpas:
Luis Alfonso Trigo Fernández.
3º. En representación da Administración educativa, por proposta do conselleiro de Cultura, Educación, Formación Profesional e Universidades:
Judith Fernández Novoa.
María Eugenia Pérez Fernández.
Artigo 3.
Duración do mandato
O mandato dos novos membros será polo tempo que resta para completar o mandato da representatividade que exercen.
Disposición derradeira única.
Entrada en vigor
O presente decreto entrará en vigor o día seguinte ao da súa publicación no
Diario Oficial de Galicia
.
Santiago de Compostela, nove de marzo de dous mil vinte e tres
RESOLUCIÓN do 15 de febreiro de 2023 pola que se notifican as resolucións das solicitudes de axudas financiadas polo Fondo Europeo Agrícola de Garantía (Feaga) relativas aos pagamentos directos á agricultura e gandaría, reguladas na Orde do 15 de xaneiro de 2021.
Fondo Galego de Garantía Agraria — III. Outras disposicións — 27/03/2023

A Orde do 15 de xaneiro de 2021 pola que se regula a aplicación dos pagamentos directos á agricultura e gandaría e das axudas ao desenvolvemento rural suxeitas ao Sistema integrado de xestión e control (DOG do 29 de xaneiro de 2021) prevé, no seu artigo 27, que a notificación das resolucións se poderá realizar mediante a publicación no Diario Oficial de Galicia, cunha ligazón á páxina web do Fogga.
De acordo co anterior, esta dirección
Primeiro. Dar publicidade na web do Fogga ás listaxes das resolucións das solicitudes das liñas de axudas reguladas no artigo 2.1 da Orde do 15 de xaneiro de 2021 citada.
Na web publicaranse as listaxes de concesión e de denegación das diversas liñas de axudas, con indicación da convocatoria, a persoa beneficiaria, a cantidade, de ser o caso, concedida e a finalidade da subvención outorgada, así como, se for o caso, as causas da desestimación.
As persoas interesadas poden acceder á dita web na seguinte ligazón:
https://fogga.xunta.gal/gl/pac/consultas_pac/beneficiario_de_axudas_pac/campana-2021
Estas axudas son financiadas integramente polo Fondo Europeo Agrícola de Garantía (Feaga).
Segundo. Poñer á disposición das persoas interesadas as resolucións completas das solicitudes indicadas no punto primeiro mediante a aplicación para teléfonos móbiles Sga@pp, dispoñible en Google Play ou en App Store, e no Portal de axudas PAC a través da seguinte ligazón:
https://fogga.xunta.gal/gl/pac/consultas_pac/portal_de_axudas_pac
Neste portal, cada persoa interesada poderá acceder ao contido da súa resolución individualizada mediante certificado dixital ou DNI-e (DNI electrónico) ou empregando a Chave365. A información sobre a forma de alta da Chave365 atópase na ligazón que se indica a continuación:
https://sede.xunta.gal/tramites-e-servizos/chave365
Terceiro. Contra as citadas resolucións, que non poñen fin á vía administrativa, as persoas interesadas poderán interpoñer recurso de alzada ante o presidente do Fogga no prazo dun mes contado desde o día seguinte ao desta publicación, consonte o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas. O prazo de interposición concluirá o mesmo día desta publicación no mes de vencemento, de conformidade co establecido no artigo 30.4 da Lei 39/2015, do 1 de outubro.
Santiago de Compostela, 15 de febreiro de 2023
EXTRACTO da Orde do 15 de marzo de 2023 pola que se establecen as bases reguladoras e se procede á convocatoria dos premios fin de carreira da Comunidade Autónoma de Galicia para o alumnado que rematou os seus estudos universitarios no ano 2022 nas universidades do Sistema universitario de Galicia (código de procedemento ED415A).
Consellería de Cultura, Educación, Formación Profesional e Universidades — III. Outras disposicións — 27/03/2023

BDNS (Identif.): 682569.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Estudantes que remataron brillantemente os seus estudos universitarios conducentes a unha titulación oficial de grao no curso académico 2021/22 nas universidades do Sistema universitario de Galicia.
Segundo. Obxecto
Convocar, en réxime de concorrencia competitiva, os premios fin de carreira da Comunidade Autónoma para o alumnado do Sistema universitario de Galicia que rematou os seus estudos universitarios conducentes a unha titulación oficial de grao no curso académico 2021/22.
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía dos premios
O importe global previsto na orde é de 381.500,00 €.
Cada premio terá unha dotación máxima de 3.500 € e un diploma acreditativo.
Quinto. Prazo de presentación de solicitudes
Será dun mes, contado desde o día seguinte ao da publicación da convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación.
Santiago de Compostela, 15 de marzo de 2023
EXTRACTO da Orde do 24 de marzo de 2023 pola que se establecen as bases reguladoras das axudas á reestruturación e reconversión da viña en Galicia, e se convocan para o ano 2023 (código de procedemento MR446A).
Consellería do Medio Rural — III. Outras disposicións — 27/03/2023

De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
1. Poderán ser beneficiarias destas axudas as persoas viticultoras e futuras viticultoras cuxas viñas se destinen á produción de uva para vinificación e que cumpran coa normativa vixente en materia de plantacións de viñedo, para todas as superficies de viñedo da súa explotación e coas disposicións relativas ás declaracións obrigatorias do sector vitivinícola.
2. As persoas viticultoras cuxas solicitudes de axuda fosen aprobadas en convocatorias anteriores do Programa de apoio ao sector vitivinícola (PASVE 2019-2023) ou da Intervención Sectorial Vitivinícola (ISV 2024-2027), segundo corresponda, non poderán acceder á axuda nas dúas convocatorias seguintes se:
a) Renunciaron á axuda dunha operación solicitada, unha vez aprobada, agás que comunicasen a súa renuncia no prazo de 10 días desde a súa notificación.
b) Non solicitaron o pagamento dunha operación aprobada, unha vez finalizado o prazo para presentar a solicitude de pagamento dentro do segundo exercicio financeiro posterior a aquel en que se solicitou a axuda.
c) Non executaron unha operación aprobada para a que solicitaron o pagamento.
Segundo.
Obxecto
A finalidade das axudas concedidas ao abeiro destas bases reguladoras é a reestruturación e reconversión da viña.
Terceiro.
Bases reguladoras
Estas axudas outorgaranse ao abeiro do disposto na Orde do 24 de marzo de 2023 pola que se establecen as bases reguladoras das axudas á reestruturación e reconversión da viña en Galicia, e se convocan para o ano 2023 (código de procedemento MR446A).
Cuarto.
Importe
Importe total da convocatoria: 3.000.000 €.
Quinto.
Prazo de presentación de solicitudes
Tendo en conta o establecido no artigo 7 do Real decreto 905/2022, do 25 de outubro, o prazo de presentación iníciase o día seguinte ao da publicación desta orde no
Diario Oficial de Galicia
e finaliza o 27 de abril 2023.
Santiago de Compostela, 24 de marzo de 2023
RESOLUCIÓN do 15 de marzo de 2023 pola que se dá publicidade das actas de entrega dos cambios de titularidade de estradas ou treitos destas, aprobados por decreto, asinadas cos distintos concellos.
Axencia Galega de Infraestruturas — III. Outras disposicións — 27/03/2023

O artigo 18 do Decreto 66/2016, do 26 de maio, polo que se aproba o Regulamento xeral de estradas de Galicia, no seu número 8, impón a obriga de publicar no Diario Oficial de Galicia unha relación das actas de entrega dos cambios de titularidade asinadas coas entidades locais para os efectos do seu coñecemento por terceiros. En consecuencia, e para dar cumprimento a esta obriga,
Artigo único. Dar publicidade da relación das actas de entrega asinadas dos cambios de titularidade de estradas ou treitos destas formalizados entre a Axencia Galega de Infraestruturas e distintas entidades locais, que se incorpora como anexo desta resolución.
Estas actas de entrega e os seus planos poderán consultarse na páxina web da Consellería de Infraestruturas e Mobilidade:
https://infraestruturasemobilidade.xunta.gal/estradas/rede-autonomica/raega
Santiago de Compostela, 15 de marzo de 2023
EXTRACTO da Orde do 21 de marzo de 2023 pola que se establecen as bases reguladoras de carácter plurianual e en réxime de concorrencia competitiva, dirixidas a concellos para a construción, reforma, reparación, adecuación ou mellora de instalacións deportivas de titularidade municipal e para a adquisición de material deportivo inventariable, e se procede á súa convocatoria para os anos 2023 e 2024 (código de procedemento DE401C).
Vicepresidencia Segunda e Consellería de Presidencia, Xustiza e Deportes — III. Outras disposicións — 27/03/2023

BDNS (Identif.): 683623.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Poderán ser beneficiarios destas subvencións os concellos de Galicia que, con carácter previo á resolución de concesión da axuda, teñan as súas instalacións deportivas inscritas no Rexistro de Instalacións Deportivas de Galicia.
Segundo. Obxecto
Esta orde ten por obxecto establecer as bases reguladoras e a convocatoria de subvencións, de carácter plurianual para os anos 2023 e 2024, e en réxime de concorrencia competitiva, dirixidas aos concellos de Galicia para a construción, reforma, reparación, adecuación ou mellora de instalacións deportivas de titularidade municipal, así como para a adquisición de material deportivo inventariable (código de procedemento DE401C).
Quedan excluídas as actuacións de mellora da eficiencia enerxética nas instalacións deportivas.
Terceiro. Bases reguladoras
As bases reguladoras polas cales se rexerá a convocatoria de subvencións son as aprobadas a través da Orde do 21 de marzo de 2023 pola que se establecen as bases reguladoras, de carácter plurianual e en réxime de concorrencia competitiva, dirixidas a concellos para a construción, reforma, reparación, adecuación ou mellora de instalacións deportivas de titularidade municipal e para a adquisición de material deportivo inventariable, e se procede á súa convocatoria para os anos 2023 e 2024 (código de procedemento DE401C).
Cuarto. Importe
Para conceder estas subvencións destinaranse 5.822.500 € con cargo á aplicación orzamentaria 06.02.441A.760.0, dos orzamentos xerais da Comunidade Autónoma de Galicia. Na anualidade 2023 destinaranse 3.425.000 € e na anualidade 2024 destinaranse 2.397.500 €.
Quinto. Prazo para presentar as solicitudes
O prazo de presentación de solicitudes será dun mes, contado a partir do día seguinte ao da publicación desta orde no Diario Oficial de Galicia.
Santiago de Compostela, 21 de marzo de 2023
RESOLUCIÓN do 6 de marzo de 2023 pola que se publica a corrección de erros do plan de estudos de graduado ou graduada en Comunicación Audiovisual.
Universidade de Santiago de Compostela — III. Outras disposicións — 22/03/2023

Advertidos erros no anexo da Resolución do 30 de novembro de 2021 pola que se publica o plan de estudos de graduado ou graduada en Comunicación Audiovisual, publicada no DOG núm. 244, do 22 de decembro.
Este reitorado resolve o seguinte:
Publicar a corrección do plan de estudos conducente á obtención do título oficial de graduado ou graduada en Comunicación Audiovisual pola Universidade de Santiago de Compostela, mediante a cal se corrixe o nome das mencións da titulación, que pasan a denominarse: Mención en estratexia, análise e xestión audiovisual e Mención en ideación e creación de contidos audiovisuais. O plan quedará estruturado segundo consta no anexo da presente resolución.
Santiago de Compostela, 6 de marzo de 2023
Código RUCT: 2501107.
Rama de coñecemento: Ciencias Sociais e Xurídicas.
Modalidade de impartición: presencial.
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulos).
5.1.4. Plan de estudos resumido (por curso académico).
Primeiro curso.
Segundo curso.
Terceiro curso.
Cuarto curso.
Mencións:
O grao en Comunicación Audiovisual prevé dúas mencións:
– Mención en estratexia, análise e xestión audiovisual.
– Mención en ideación e creación de contidos audiovisuais.
Para obter unha mención o/a alumno/a deberá superar un mínimo de 30 créditos optativos do módulo da mención correspondente.
Tamén se pode optar por non cursar ningunha mención, para o cal se poderán cursar materias optativas aleatoriamente.
RESOLUCIÓN do 6 de marzo de 2023 pola que se publica a corrección de erros do plan de estudos de graduado ou graduada en Xornalismo.
Universidade de Santiago de Compostela — III. Outras disposicións — 22/03/2023

Advertidos erros no anexo da Resolución do 30 de novembro de 2021 pola que se publica o plan de estudos de graduado ou graduada en Xornalismo, publicada no DOG número 244, do 22 de decembro de 2021,
Este reitorado resolve o seguinte:
Publicar a corrección do plan de estudos conducente á obtención do título oficial de graduado ou graduada en Xornalismo pola Universidade de Santiago de Compostela, pola cal se engade a materia Xéneros interpretativos e de opinión á táboa do segundo curso. O plan quedará estruturado segundo consta no anexo da presente resolución.
Santiago de Compostela, 6 de marzo de 2023
Código RUCT: 2501111.
Rama de coñecemento: Ciencias Sociais e Xurídicas.
Modalidade de impartición: presencial.
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulos).
5.1.4. Plan de estudos resumido (por curso académico).
Primeiro curso.
Segundo curso.
Terceiro curso.
Cuarto curso.
Mencións:
O grao en Xornalismo prevé dúas mencións:
– Mención en investigación e narrativas xornalísticas.
– Mención en visualización da información.
Para obter unha mención o/a alumno/a deberá superar os 30 créditos optativos do módulo da mención correspondente.
Tamén se pode optar por non cursar ningunha mención, para o cal se poderán cursar materias optativas aleatoriamente.
RESOLUCIÓN do 8 de marzo de 2023, da Secretaría Xeral de Apoio ao Emprego, Traballo Autónomo e Economía Social, pola que se dá publicidade das subvencións concedidas ao abeiro da Orde do 23 de decembro de 2021 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-Economía social) e se convocan para o ano 2022 (códigos de procedemento TR802G e TR802J) (Diario Oficial de Galicia número 14, do 21 de xaneiro).
Consellería de Promoción do Emprego e Igualdade — III. Outras disposicións — 22/03/2023

En cumprimento do disposto no artigo 11.1 da Orde do 23 de decembro de 2021 pola que se establecen as bases reguladoras para a concesión, en réxime de concorrencia non competitiva, das subvencións para o fomento do emprendemento en economía social (programa Aprol-Economía social) e se convocan para o ano 2022 (códigos de procedemento TR802G e TR802J) (
Diario Oficial de Galicia
núm. 14, do 21 de xaneiro) resolvo que se proceda á publicación das subvencións concedidas que se indican no anexo, cun importe total de 4.715.828,23 euros, con cargo ás aplicacións 11.04.324C.470.0 e 11.04.324C.470.1 dos orzamentos xerais da Comunidade Autónoma de Galicia para o exercicio 2022.
Santiago de Compostela, 8 de marzo de 2023
Programa I: fomento do emprego en cooperativas e sociedades laborais.
Aplicación: 11.04.324C.470.0.
Programa II: fomento do acceso á condición de persoa socia.
Aplicación: 11.04.324C.470.1.
EXTRACTO da Orde do 8 de marzo de 2023 pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se convocan para o ano 2023 (código de procedemento CT104B).
Consellería de Cultura, Educación, Formación Profesional e Universidades — III. Outras disposicións — 22/03/2023

BDNS (Identif.): 682631.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Empresarios (persoas físicas ou xurídicas) e as persoas físicas e xurídicas sen ánimo de lucro que promovesen as intervencións arqueolóxicas comprendidas no ámbito da presente orde, desenvoltas en bens inmobles de titularidade privada, sempre que non estean en ningún dos supostos dos números 2 e 3 do artigo 10 da Lei de subvencións de Galicia, e que cumpran os seguintes requisitos:
a) Que as actuacións arqueolóxicas estean autorizadas e fosen realizadas desde o ano 2017 en diante e estean finalizadas na data de publicación da presente orde.
b) Que as actuacións se desenvolvesen conforme os proxectos arqueolóxicos presentados e se cumprisen as obrigas de responsabilidade da dirección de acordo co establecido no Decreto 199/1997, que regula a actividade arqueolóxica na Comunidade Autónoma de Galicia.
c) Que se acredite a presentación e a entrega dos correspondentes informes valorativos ou das memorias técnicas e da acta de depósito dos materiais de acordo co citado Decreto 199/1997.
Segundo.
Finalidade
A concesión de axudas, polo procedemento abreviado de concorrencia non competitiva, aos promotores particulares de calquera tipo de obras que afecten un conxunto histórico, zona arqueolóxica ou xacementos catalogados ou inventariados, nos casos en que a Consellería de Cultura, Educación, Formación Profesional e Universidades ou a figura de planeamento vixente determine a necesidade de realizar intervencións arqueolóxicas, en concepto de colaboración no financiamento do custo da execución do proxecto arqueolóxico realizado de acordo cos requisitos establecidos nos artigos 96 e 97 da Lei 5/2016, do 4 de maio, do patrimonio cultural de Galicia.
Terceiro.
Bases reguladoras
Orde do 8 de marzo de 2023 pola que se establecen as bases reguladoras que rexerán as axudas destinadas á colaboración no financiamento de intervencións arqueolóxicas e se convocan para o ano 2023 (código de procedemento CT104B).
Cuarto.
Importe
Para a concesión das subvencións convocadas destinarase un crédito total de 50.000,00 euros, coa seguinte distribución por aplicacións orzamentarias:
10.05.433A.770.0: 25.000,00 €.
10.05.433A.781.2: 25.000,00 €.
Quinto.
Prazo de presentación de solicitudes
Un mes desde o día seguinte ao da publicación deste extracto no
Diario Oficial de Galicia
.
Santiago de Compostela, 8 de marzo de 2023
ORDE do 14 de marzo de 2023 pola que se dispón o nomeamento dun vogal no Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 22/03/2023

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Federación Galega de Confrarías de Pescadores,
O nomeamento de José Antonio Pérez Sieira como vogal representante do sector pesqueiro no Consello de Administración da Autoridade Portuaria de Vilagarcía de Arousa.
Santiago de Compostela, 14 de marzo de 2023
ORDE do 14 de marzo de 2023 pola que se dispón o nomeamento dun vogal no Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 22/03/2023

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O nomeamento de Silvestre Soler Izquierdo como vogal representante da Administración xeral do Estado no Consello de Administración da Autoridade Portuaria de Marín e Ría de Pontevedra.
Santiago de Compostela, 14 de marzo de 2023
RESOLUCIÓN do 6 de febreiro de 2023, da Dirección Xeral de Relacións Laborais, pola que se dispón a inscrición no rexistro e a publicación do Acordo do 17 de outubro de 2022, de constitución da Comisión Paritaria do Convenio colectivo de residencias privadas de persoas de idade de Galicia.
Consellería de Promoción do Emprego e Igualdade — III. Outras disposicións — 28/02/2023

Visto o texto da acta do acordo de constitución da Comisión Paritaria do Convenio colectivo de residencias privadas de persoas de idade de Galicia, que se subscribiu, con data do 17 de outubro de 2022, entre a representación de Agarte e Acolle e a representación legal dos traballadores e traballadoras das centrais sindicais FSS-CC.OO. de Galicia e UGT-SP de Galicia, e de conformidade co disposto no artigo 90, puntos 2 y 3, do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios colectivos, acordos colectivos de traballo e plans de igualdade.
Esta dirección xeral de relacións laborais
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Rexcon), creado mediante a Orde do 29 de outubro de 2010 (DOG nº 222, do 18 de novembro).
Segundo. Dispoñer a súa publicación no
Diario Oficial de Galicia
.
Santiago de Compostela, 6 de febreiro de 2023
En Santiago de Compostela, sendo as 10.30 horas do 17 de outubro de 2022, na sede do Consello Galego de Relacións Laborais, reúnense as persoas abaixo sinaladas.
– Representación empresarial:
Lucía del Campo Redondo (Agarte).
José Manuel Pazos Seco (Agarte).
María Teresa Rodríguez Rivas (Acolle).
– Representación social:
FSS-CC.OO. de Galicia:
Iria Estévez Casqueiro.
María Isabel Salgado Fandiño.
UGT-SP de Galicia:
Javier Martínez Fente.
E acordan:
Primeiro. Constituír a Comisión Paritaria para a interpretación, aplicación e vixilancia do Convenio colectivo de residencias privadas de persoas de idade de Galicia, composta por 4 representantes pola parte sindical (2 de UGT-SP de Galicia e 2 de FSS- CC.OO. de Galicia) e 4 representantes da parte empresarial (3 representantes de Agarte e 1 representante de Acolle). No que respecta á asistencia de persoas asesoras das distintas organizacións presentes nesta comisión, acórdase que poderán asistir dous asesores por parte de cada organización sindical ou empresarial. Estas persoas non teñen por que ser as mesmas en cada unha das reunións celebradas na Comisión Paritaria.
Segundo. Habilitar o funcionario do Consello Galego de Relacións Laborais, Ignacio Bouzada Gil, para efectuar os trámites de rexistro, depósito e publicación da presente acta.
E, non tendo máis asuntos que tratar, levántase a presente xuntanza ás 11.15 horas e as partes asinan esta en proba de conformidade.
RESOLUCIÓN do 15 de febreiro de 2023, da Secretaría Xeral de Apoio ao Emprego, Traballo Autónomo e Economía Social, pola que se dá publicidade ás axudas concedidas ao abeiro da Orde do 13 de setembro de 2022 pola que se establecen as bases reguladoras de axudas a centros especiais de emprego (CEE) co fin de promover a integración laboral das persoas con discapacidade, e se procede á súa convocatoria para as anualidades 2022 e 2023 (códigos de procedemento TR341K, TR341E, TR341N e TR341M).
Consellería de Promoción do Emprego e Igualdade — III. Outras disposicións — 28/02/2023

En cumprimento do disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno,
Ordenar a publicación no
Diario Oficial de Galicia
das subvencións concedidas ao abeiro da Orde do 13 de setembro de 2022 pola que se establecen as bases reguladoras de axudas a centros especiais de emprego (CEE) co fin de promover a integración laboral das persoas con discapacidade, e se procede á súa convocatoria para as anualidades 2022 e 2023 (códigos de procedemento TR341K, TR341E, TR341N e TR341M), e das ordes do 20 de decembro de 2022 pola que se amplían os créditos establecidos para o programa III (procedemento TR341M), e do 26 de decembro de 2022 pola que se amplían os créditos establecidos para os programas I e II (códigos de procedemento TR341K, TR341E e TR341N).
Os programas regulados nesta orde están financiados con fondos finalistas do Estado, recibidos do Servizo Público de Emprego Estatal, con cargo ás aplicacións orzamentarias: 11.04.324C.470.3, 11.04.324C.481.3, 11.04.324C.470.4 e 11.04.324C.481.4.
As axudas concedéronse con carácter bianual por un importe total de 22.128.496,30 €, con cargo ao código de proxecto 2018 00099. No anexo detállanse as axudas por beneficiario, indicando a aplicación orzamentaria do gasto e o importe para cada anualidade.
Santiago de Compostela, 15 de febreiro de 2023
Procedemento TR341K.
Procedementos TR341E e TR341N. Total concedido: 1.150.212,83 €.
Procedemento TR341M.
ORDE do 14 de marzo de 2023 pola que se dispón o cesamento dunha vogal do Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 22/03/2023

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
O cesamento de Begoña Ballano Olano como vogal representante da Administración xeral do Estado no Consello de Administración da Autoridade Portuaria de Marín e Ría de Pontevedra, agradecéndolle os servizos prestados.
Santiago de Compostela, 14 de marzo de 2023
CORRECCIÓN DE ERROS. Orde do 9 de xaneiro de 2023 pola que se establecen as bases reguladoras do Programa do bono das persoas autónomas e se procede á súa convocatoria para o ano 2023 (código de procedemento TR341Q).
Consellería de Promoción do Emprego e Igualdade — III. Outras disposicións — 28/02/2023

Advertidos erros materiais na citada orde, publicada no Diario Oficial de Galicia número 16, do 24 de xaneiro de 2023, cómpre efectuar a seguinte corrección:
Na páxina 8096, no artigo 6.3.b) hai un erro material; onde di: «As persoas que cobrasen a axuda do bono das persoas autónomas (procedemento TR341Q) nalgunha das anteriores convocatorias e que se encontren no suposto do artigo 6.2.a) desta orde», debe dicir: «As persoas que cobrasen a axuda do bono das persoas autónomas (procedemento TR341Q) nalgunha das anteriores convocatorias e as que se encontren no suposto do artigo 6.2.a) desta orde».
RESOLUCIÓN do 23 de febreiro de 2023, da Dirección Xeral de Ordenación e Innovación Educativa, pola que se convoca a selección de centros para participar no proxecto Educación Dixital (E-Dixgal) durante o curso 2023/24.
Consellería de Cultura, Educación, Formación Profesional e Universidades — III. Outras disposicións — 28/02/2023

Co obxecto de dar continuidade ao proxecto Educación Dixital (E-Dixgal) para o curso 2023/24,
Primeiro. Que na páxina web da Consellería de Cultura, Educación, Formación Profesional e Universidades (http://www.edu.xunta.gal/portal/) estará dispoñible a convocatoria de selección de centros para participar no proxecto Educación Dixital (E-Dixgal) para o curso 2023/24.
Segundo. Que o prazo para a presentación de solicitudes será dun mes a partir do día seguinte ao da publicación deste anuncio no Diario Oficial de Galicia.
Terceiro. Que os centros deberán presentar a solicitude mediante o procedemento establecido no punto noveno.
Santiago de Compostela, 23 de febreiro de 2023
ORDE do 14 de marzo de 2023 pola que se dispón o cesamento dun vogal no Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 22/03/2023

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Federación Galega de Confrarías de Pescadores,
O cesamento de Ruperto Costa Fernández como vogal representante do sector pesqueiro no Consello de Administración da Autoridade Portuaria de Vilagarcía de Arousa, agradecéndolle os servizos prestados.
Santiago de Compostela, 14 de marzo de 2023
CORRECCIÓN DE ERROS. Decreto 226/2022, do 22 de decembro, polo que se regulan determinados aspectos da organización e desenvolvemento dos espectáculos públicos e actividades recreativas e se constitúe o Rexistro de Empresas e Establecementos.
Vicepresidencia Segunda e Consellería de Presidencia, Xustiza e Deportes — I. Disposicións xerais — 16/03/2023

Advertido erro no citado decreto, publicado no
Diario Oficial de Galicia
número 13, do 19 de xaneiro de 2023, cómpre efectuar a seguinte corrección:
Na páxina 7058, no artigo 3.2, onde di: «De conformidade co disposto no artigo 12 da Lei 10/2019, do 27 de decembro, o réxime de intervención administrativa en materia de espectáculos públicos e actividades recreativas é o previsto na Lei 9/2013, do 19 de decembro, do emprendemento e da competitividade económica de Galicia», debe dicir: «De conformidade co disposto no artigo 12 da Lei 10/2017, do 27 de decembro, o réxime de intervención administrativa en materia de espectáculos públicos e actividades recreativas é o previsto na Lei 9/2013, do 19 de decembro, do emprendemento e da competitividade económica de Galicia».
RESOLUCIÓN do 6 de marzo de 2023 de modificación da composición do Comité Territorial de Ética da Investigación da Coruña-Ferrol.
Consellería de Sanidade — II. Autoridades e persoal — 15/03/2023

A presidenta do Comité Territorial de Ética da Investigación da Coruña-Ferrol enviou, o día 1.2.2023, un escrito á Xerencia do Servizo Galego de Saúde en que comunica a renuncia de dúas persoas como membros do Comité Territorial de Ética da Investigación da Coruña-Ferrol e, así mesmo, propón o nomeamento doutra persoa como novo membro do citado órgano.
Antecedentes:
Mediante a Resolución do 11 de abril de 2022, que se publicou no Diario Oficial de Galicia do 22 de abril, concedeuse a renovación da acreditación do Comité Territorial de Ética da Investigación da Coruña-Ferrol, estableceuse a súa sede e nomeáronse como membros as persoas que se relacionaban no seu anexo.
Na composición actual do comité figuraban Natalia Cal Purriños e Salvador García Ruise, que renuncian agora á súa condición de membros do comité.
O Decreto 137/2019, do 10 de outubro, polo que se establece a estrutura orgánica do Servizo Galego de Saúde, dispón no artigo 5.7 que se adscribe á Xerencia do Servizo Galego de Saúde o Comité Autonómico de Ética da Investigación de Galicia ou órgano que o substitúa.
Consideracións legais e técnicas:
O Decreto 63/2013, do 11 de abril, regula os comités de ética de investigación clínica de Galicia. No relativo á súa composición, o artigo 9.5 sinala que as persoas membros deste comité «serán designados/as e nomeados/as pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada entre homes e mulleres».
O punto 6 do artigo 9 dispón que «o nomeamento efectuarase por un período coincidente co de vixencia da acreditación do comité, aínda que poderá ser revogado ben por solicitude de baixa da persoa interesada, ben por se teren modificado as circunstancias que motivaron a súa designación de modo que supoña a perda dos requisitos para integrar o comité, ou ben por incumprimento notorio das súas funcións, a criterio do comité, e logo de audiencia do/da interesado/a».
Acerca da composición numérica, en concreto, o punto 1 do mesmo artigo sinala que «estará formado por un mínimo de nove e un máximo de quince membros, de maneira que se asegure a independencia, competencia e experiencia na toma de decisións e no cumprimento das súas funcións».
Na actualidade, o comité axústase na súa composición aos citados topes numéricos, e coa vontade de mantela así, propúxose o nomeamento de Ana Moreno Álvarez como novo membro do comité.
Logo de ver o que se expuxo, e de acordo coa proposta que efectuou a xerente do Servizo Galego de Saúde,
O cesamento, por causa de renuncia, de Natalia Cal Purriños e Salvador García Ruise como membros do Comité Territorial de Ética da Investigación da Coruña-Ferrol.
Así mesmo, o nomeamento de Ana Moreno Álvarez, facultativa especialista en pediatría da Área Sanitaria da Coruña-Cee, titulada en medicina e cirurxía, como novo membro do citado comité.
Santiago de Compostela, 6 de marzo de 2023
ORDE do 7 de marzo de 2023 pola que se dispón o nomeamento dun vogal no Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 15/03/2023

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Federación Galega de Confrarías de Pescadores,
O nomeamento de Gustavo Adolfo Chacartegui Pérez-Castrillón como vogal representante do sector pesqueiro no Consello de Administración da Autoridade Portuaria de Ferrol-San Cibrao.
Santiago de Compostela, 7 de marzo de 2023
ORDE do 7 de marzo de 2023 pola que se dispón o cesamento dun vogal no Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 15/03/2023

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Federación Galega de Confrarías de Pescadores,
O cesamento de Javier Sánchez Fernández como vogal representante do sector pesqueiro no Consello de Administración da Autoridade Portuaria de Vilagarcía de Arousa, agradecéndolle os servizos prestados.
Santiago de Compostela, 7 de marzo de 2023
CORRECCIÓN DE ERROS. Orde do 21 de outubro de 2022 pola que se desenvolve o Decreto 13/2022, do 3 de febreiro, e se regula o procedemento de admisión do alumnado nos centros docentes sostidos con fondos públicos que imparten ensinanzas de segundo ciclo de educación infantil, de educación primaria, de educación secundaria obrigatoria e de bacharelato reguladas na Lei orgánica 2/2006, do 3 de maio, de educación (códigos de procedemento ED550A, ED550B e ED550C).
Consellería de Cultura, Educación, Formación Profesional e Universidades — I. Disposicións xerais — 14/03/2023

Advertidos erros na Orde do 21 de outubro de 2022 que se cita, publicada no Diario Oficial de Galicia número 212, do 8 de novembro de 2022, cómpre facer as seguintes correccións:
Na páxina 58269, no artigo 31.1.k):
Onde di: «Certificado de discapacidade da persoa solicitante ou membro computable da familia non expedido pola Administración autonómica», debe dicir: «Certificado de discapacidade da persoa solicitante ou membro computable da familia non expedido pola Administración autonómica de Galicia».
Na páxina 58271, no artigo 32.1.e):
Onde di: «Certificado de discapacidade da persoa solicitante ou membro computable da unidade familiar expedido pola Administración autonómica», debe dicir: «Certificado de discapacidade da persoa solicitante ou membro computable da unidade familiar expedido pola Administración autonómica de Galicia».